เป็นแผลในปาก กินอาหารที่มีรสจัดไม่ได้เลยครับ เป็นๆหายๆ แต่ก็ไม่หายขาด มีที่รีกษา หรือตรวจโดยตรงไหมครับ
สวัสดีค่ะ แผลในปาก อาจมีสาเหตุจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เนื้องอกในช่องปาก อาจมีประวัติสูบบุหรี่จัดหรือติดเชื้อไวรัส HPVในระหว่างที่มีแผลในปาก อาจทำให้มีอาการเจ็บปวด หากรับประทานอาหารรสจัดอาจจะทำให้ปวดมากกว่าเดิมได้หากแผลลุกลามมากขึ้น ปวด บวมมาก มีหนองไหล มีไข้ เป็นๆหายๆมาเรื้อรัง อาจมีการติดเชื้อที่รุนแรงกว่าแผลร้อนในในปากธรรมดา ควรไปพบแพทย์ที่รพ.ใกล้บ้านแนะนำใช้ยาสเตียรอยด์ทาบางๆเฉพาะที่ได้ ในกรณีที่เป็นแผลร้อนในในปาก จะเป็นสเตียรอยด์ชนิดที่ใช้กับแผลในปากโดยตรง หากปวดมากสามารถรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆ